Viviane Gauthier

Viviane (oubyen Vivianne) Gauthier (17 mas 1918-1e jen 2017), se yon dansèz ak pwofesè dans ayisyen. 

 Biyografi 
Papa li te mouri lè li te trè jèn, yon sikonstans ki te lakòz li te oblije travay pou ede fanmi an. Li te grandi nan yon kay trè estrik. Li te pitit fi Prezidan ayisyen an Florvil Hyppolite men li te gentan gen 30 lane lè li vin konn sa. Pandan yon tan li te rete Okap nan ri 24. Gauthier te aprann danse nan imite ouvriye plantasyon kann fanmi li.  Li te etidye kontablite nan lekòl Maurice Laroche e li te travay nan Lotterie Nationale pandan 21 ane pandan li t ap etidye ak anseye dans an apremidi.   

Viviane Gauthier fonde École de danse Viviane Gauthier an 1950.[2] Lekòl la te anseye tout moun, timoun apati 4 an epi te gen fòmasyon spesyal pou manm twoup folklorik ki te aktif alepòk. Anplis dans folklorik ayisyen an, lekòl la te ofri fòmasyon nan teknik balè ak dans modèn.  Estidyo li a se te yon veranda ki te filme ak foto souvan oswa yon kay Gingerbread nan Pacot, yon katye Port-au-Prince.[4] Li te jwe pou premye fwa an Ewòp a laj de 53 an.

An 1951 Prezidan Paul Magloire te mande Lavinia Williams, yon dansè [[Afriken-Ameriken] ki te etidye ak Katherine Dunham, pou li kite estidyo dans li a nan Brooklyn, Nouyòk, pou li te fòme dansè Pòtoprens. Viviane Gauthier te pami moun ki te pran fòmasyon ak Williams, ansanm ak Lynn Williams Rouzier ak Régine Montrosier-Trouillot. Annapre li Gauthier te vin asistan Williams nan Haitian Institute of Folklore and Classic Dance (Enstiti ayisyen pou dans folklorik ak klasik) nan ane 1950-60 yo. Gauthier toujou pale de Lavinia Williams ak anpil afeksyon epi respè, epi eksplike kouman metòd ansèyman Williams la te mete aksan sou sou disiplin ak presizyon nan mouvman, rijidite nan tòs la ak aderans a bon kòd abiman.

 Refleksyon li 
Selon Gauthier Yanvalou se baz tout lòt dans ayisyen epi pi li se pi bon fòm egzèsis paske li te mobilize epi deplase tout pati nan kò a sòti nan tèt rive nan zòtèy pye. Li te enkyete ke otantisite nan dans la Ibo te anba menas. Byenke souvan yo te kredite kòm yon koregraf li te konsidere vokasyon li se te prezèvasyon tradisyon dans ayisyen.[7] Li trase yon liy ant dans folklorik ayisyen ak Vodou, li di ke de yo pa t menm.

 Vi pèsonèl li 
Viviane Gauthier pa janm marye oswa fè pitit. Li te renemen swen endepandans li epi li pa t kwè fason misyon rechèch ak fòmasyon li te konpatib ak lavi madan marye nan tan li.

 Referans 

 Lyen deyò 
 [ Viviane Gauthier] sou IMDb

Kategori:Moun
Kategori:Fanm
Kategori:Dans
Kategori:Dansè ayisyen 
Kategori:Nesans nan lane 1918
Kategori:Lanmò 2017